Ny Amsterdam

Ny Amsterdam  (nederlandsk: Nieuw-Amsterdam) var den nederlandske bosetningen på 1600-tallet som ble etablert på den sørlige enden av øya Manhattan. Ny Amsterdam fungerte som det administrative setet for kolonimyndighetene i territoriet Ny-Nederland (nederlandsk: Nieuw-Nederland). 

Fort Amsterdam var blant annet en handelsstasjon - en faktori, som hadde lagerrom for pels som WIC handlet (for eksport). 

Handelsposten utviklet seg til en bosetning utenfor festningen Fort Amsterdam på Manhattan i 1614. Beliggende på den strategisk velegnete sørenden av Manhattan hadde festningen til hensikt å beskytte pelshandelen til Det nederlandske vestindiske kompani langs elven Hudson (den gang kalt for «Nordelven»). Ny Amsterdam ble en provinsiell utvidelse av den nederlandske republikk i 1624 og var utsett til å bli hovedstaden for provinsen i 1625.

Ny Amsterdam ble omdøpt til New York den 8. september 1664 til ære for den daværende hertugen av York, den senere kong Jakob II av England). Det var i hertugens navn at engelskmennene hadde erobret den. I 1667 oppga Nederland sine krav på byen og resten av kolonien i bytte for kontroll over Krydderøyene (dagens Bandaøyene) i Bandasjøen utenfor Indonesia).

Den opprinnelige nederlandske arkitekturen av Ny Amsterdam har fullstendig forsvunnet, grunnet branner i 1776 og 1835,NY Public Library Picture Collection: «Map of Great Fire 1776» .CUNY: «Map of Damages – 1835»  noe som kun etterlater arkeologiske levninger. Den opprinnelige gateplanleggingen i Ny Amsterdam har i stor grad blitt værende intakt, det samme har en del hus utenfor Manhattan.

 Referanser 

 Litteratur 
 Goodfriend, Joyce D.; et al.red. (2008): Going Dutch: The Dutch Presence in America, 1609–2009.
 Jacobs, Jaap (2009): The Colony of New Netherland: A Dutch Settlement in Seventeenth-Century America, utdrag og tekstsøk
 Stylegar, Frans-Arne. Nieuw Amsterdam. Nordmenn i det hollandske Amerika 1624-1674. COmmentum forlag, 2016. 

 Eksterne lenker 

 New Amsterdam fra New Netherland Project
 «Conditions as Created by their Lords Burgomasters of Amsterdam», en publikasjon fra 1656 om målsetningen å bosette Ny Amsterdam

Kategori:New Yorks historie
Kategori:Handelsstasjoner og andre steder tilknyttet pelshandel i Nord-Amerika